钦定古今图书集成/方舆汇编/职方典/第1243卷 > 衡州府山川考二 府县志合载
## 钦定古今图书集成/方舆汇编/职方典/第1243卷 > 衡州府山川考二 府县志合载

安仁县

凤凰山　在县东南二里。上有岭，其形类凤，为县及儒学之望。第山无林木，故谶有“可惜羽毛疏，难锺极品老” 之语。嘉靖初，知县袁达结茅亭其上。

排山　在县东南七里。山形绵亘如排。

熊耳山　，在县东南十里。其形类熊，上有双峰并峙。

大松山　，在县东南三十里，旧有合抱之松。江夏山　，去大松山里许，旧有寨。

九女仙山　在县南四十里。相传九女结屋此山修道后并羽化，屋址犹存，有女仙庙。

曹婆山　，去县五十里，山径崄巇，路极幽僻，旧有寨。

大湖山　在县南六十里。高广可容万家，其下有大湖。

仙山　在县南七十里。山形崄峻，势极绵亘。大坳山　在县西南十五里。

白竹山　，在县西二十里。

侯昙山　，在县西南四十里，半属耒阳，上有“唐南霁云雷万春祠。”

金紫山　，在县西八里，日映之色如金紫。侯王山　，在县西十里。

军山　在县北十里。岑峦森列，如屯行伍。上湾山　在县东南二十里，上有上湾岭。座金山　在县北十五里。上有天姥祠。

玉峰　在县东二十里。三峰特起，形如笔架，其色类玉。旧有书院，今废。

杨梅峰　在县西北十里。壁立数十仞，绝顶有井有池。旧有寨。

黄龙岭　在县东二十里。相传有异人乘龙修真于此。

宝塔岭　在县东南十里。上有石堆如塔，岭隈有寺。

大石岭　在县东二十里。石崖巉岩，行人息喘。黄牛岭　在县东南十五里，其形如牛。

风仙岭　在县东南二十五里。

仙斗岭　在县东南四十里。

覆船岭　在县南二里。形如船之覆。

长冈岭　在县南四十里。

竹篙岭　在县南七十里。

高岭　在县西北二十五里。

夹石岭　在县南五十七里。

大岭　在县西南二十里。

西冈岭　在县西北二十里。

李朝洞　，在县南七十里。洞极高广，延袤数十里。

巨人迹石　在大石岭溪畔。石上有足迹二尺许，五趾宛然，膝痕大如盆，见衣布纹。俗传有巨人自溪西跨溪东，跪石上云。

白牛石　在县西南三里许。有白石类牛，在塘中。

小江水　在县南。源出郴州，北流经县界，至衡阳乡与茶陵洣水合，西入于湘。永乐江水　，在城南。源出郴州清溪，流经县境，北流至衡山义塘江，合洣水入于湘。白沙江水　，在县三十里。

三角湖　在县南十里

药湖　在县东南四十里。相传神农洗药于此。潭湖　在县北三十里。

浦阳港　在县南七十里，源出兴宁界。

清溪港　在县西南四里。

白沙港　：在县北二十五里。

排山港　源出茶陵州大市镇，西流至凤冈桥入永乐江。

滩头港　在县东南二十里。源出酃县，北流二十里入永乐江。

油陂港　在县南三十五里。源出永兴县，东北流至和山港入永乐江。

宜阳港　在县西南。源出耒阳县界，东北流至草塘桥，入永乐江。

清溪　在县西南

月潭　在宝塔岭下，永乐江之上。潭中有洲特起，形如月，虽水涨不没。潭之西又有洲焉。钓鱼矶　，在城西。

晒袍洲　在城南

“状元洲　” ：在永乐江右。

相公洲　：在永乐江左。

青石滩　在县北十五里。

牛塘　塘中有白石类牛，首尾分明，即白牛石。“洁爱泉　” 在县北门外二里许。泉在田间涌出，喷瀑如珍珠，数十道湍浮水面。

金紫泉　在县南九十里金紫仙山崖中。旱祷则泉出，烹茗献神毕，即绝流。傍有石龟，无心，移之则转，有意则坚不可动。

德泉井　在县西南

马井　在县布政司前

甘井　在县东北慧日寺前。水甘冽，民多取之。《酃县》。

杨梅山　在县治南

五雷山　在县南三里

吾登山　在县西二里。旧名“湘山寨。” 嘉靖乙酉九日，知县易宗周登之，易以今名。

云秋山　，在县西四十里。周环八十里，高三千九百丈，云气黯澹，望之常如秋色。

集雷山　在县东八十里。旧传有雷神集其上。青台山　在县北十里。形如笔架，为邑之后扆。万阳山　在县西南八十里。周回三百里，上有古木怪石，盖众山之宗也。

大株山　在桂东县界，产株实。

降背山　在八都

高郎山　在四都

惠口山　在十一都

黄杨山　在三都炎帝陵前十里。两峰并峙，如双幢然。

天马山　在县南

崖阴山　，在县西十五里。

九潭山　在县西南六十里，下有九龙潭。绣贝山　，在县南。

回龙山　元末谭德昌保障处。

次团山　元末段清远保障处。

羊桥山　在县南十五里。山有三禾树，为风仙、雨仙。岁旱祈雨，其下辄应。树傍二竹不生，笋亦年深不枯。

白鹤山　，在县西二十五里。

泰和山　，在县南十五里。泰和仙人得道飞升之所。

金鳌山　在县东三十里。

绛背山　，在县南八十里。

团苍山　在县东七十里。山高二十馀里，绝顶石岩突出数丈许，中列梵室，为紫衣禅师得道栖真处。山势峻崇，临高远瞩，渺无穷际，云气苍莽，团团然，莫可指数，故谓之“团苍。” 泉自石罅流注池中，不盈不竭。奇花异卉，名果瑞禽，真神仙窟宅东南洞天者也。下有李公凹。公与师俱霞阳乡人，同学道升仙。

雷山　在县南八十里北斗岭。盘曲而上，鸟道插天。旧有小禅栖在其上。

瑞口山　，离县四十里，从沔渡攀跻入山，层磴如折。坂后为风溪，属茶陵。“集云峰　” ，在县南五里。

鹫峰　，为南岳七十二峰之一，旧有寺。

大风岭　在县东四十里。

桥阳岭　界在茶陵，为一邑之扼塞。

月岭　去县三十里，其上宽平。正德十年，酃被寇，邑人罗宓明率众立寨以保障之。

方石岭　在二都

茅花岭　在三都

高峰岭　在七都

鹅公岭　在八都

牛岭　在兴宁县界。世传许旌阳逐蛟，化牛伏其上。

夹石岭　在县西三十里。上岭近鹏塘，下岭近新田，亦与安仁错壤。崔巍千仞，石若夹版。新开岭　离县四十里，路经湘安，半属安仁，半属茶陵，以内即为酃封。

羊角岭　，离县四十里，路通甫阳，起自长洞源白鹤仙，萦回山转，溪涧渐塞。

犁壁岭　离县三十里。峻耸逼霄，峭拔嶐起，似犁嘴状。度越即为大坟，属茶陵地。

天河岩　在县北青台山右。

鸡冠岩　在万阳山右，峰峦层叠如鸡冠。团。仓岩　，在县西十里，有石孔如“仓。”

飞凤岩　在七都。壁立千仞，如凤之飞。

青石冈　，离县五十里。周匝蚕丛，岩壑碧拥，山阴溪流，亦险径也。

瓜嵺　附永宁，亦近龙泉之山溪，顺治戊子以来，兵寇出没之区。

《鹿原坡　》，即炎帝陵。

云秋水　在县西四十里。《经》云秋山下，东北流经县治东，复折西北，合洣水入于湘。斜濑水　出桂东大桂山，由九潭江至蛟潭、高泷、老鸦、磨刀二泷流于江。

河。漠水　源出黄拏潭，由水口至此会于斜濑。沔渡水　源出万阳山，流入浆源，达于茶陵江。常平乡水　源出黄拏潭，西北流一百二十里，至陂江，合洣水，又西流三十里，合云秋水。罗浮江　县南五十里，产鱼如面条，味甚美。洣江　源出洣泉，合云秋、沔渡二水北流一百里入茶陵。《水经》云：“洣泉出茶陵上乡，西北过其县西” ，又西北过攸县南，又西北过阴山县南，又西北入于湘。《汉地理志》：“洣水七百里入湘。” 黄家滩　在晏公潭下。

晏公潭　在县西五里。相传有龙潜焉。上有晏公庙，石迳险隘，仅容一骑。明末，知县程良騆甃石为门，题曰“岩疆锁钥。”

霍公潭　在月岭下

陂江潭　在双江口

感应潭　在黄溪路，极险恶。嘉靖四年，知县易宗周始平之，更以今名。

跳鱼泷　在县西三十里。瀑布飞涌，每值春月，鱼皆悬空跳起。土人不用罾罟，而得鱼盈篝。龙潭　，在县东北五十里。自上潦下十馀里，两岸峡壁潭深如墨，四时寒雾霏霏。土人云：“下有窟数处，为龙穴。”

“眼镕潭　” ，离县三十里。桃花浪高，瞿塘三峡，过者股栗，见者目眩。

龙甫潭　在一都。深不可测，传有龙潜其下。蛟潭　在三都。相传许真君逐蛟于此。

磨刀泷　俗传许真君逐蛟，磨刀于此。

老鸦泷　在三都

拦泷　在三都

下泷　在五都，极险巇。嘉靖四年，知县易宗周命匠凿开，舟楫仅通。

南溪　在县治南

桃溪　在县南五十里。源出云阳五洞，北流至此，合云秋水，至茶陵合洣水入于湘西溪　，在县西。

中溪　　浆溪　　、黄溪　以上三溪俱在七都。

桃花涧　在县治东桃源冲。

坟兜涧　在县西五里

杨钱洲　在炎陵

检田洲　在二都，土著多段氏。

洣泉　在县东，即洣水源。合云秋水，北流迳茶陵州之南，西北过攸，与容水、洋湖水会，入于湘。《水经》云：“泉不常见，遇邑政清明，年谷丰稔，其泉淅然如米泔瀑涌，疾者饮此多愈。”

《金沙泉　》在《桃花涧》之旁，内有沙如金。

镜泉　：在县治南，澄莹如镜。

酃泉　在邑之东城内。宋置县，因名县为“酃” ，旧名龙王井，或传即洣泉云。鸣玉泉　在县仪门。嘉靖中，知县易宗周凿之，每夜静，声淙淙如鸣玉。

“龙王井　” 在洣泉坊，或云即洣泉。木王井　在新民坊。

桂阳州

大凑山　在州治西，周回二十里，以商贾辐辏，故名。又曰“宝山。” 其上高寒，多积雪。

鹿头山　在州治东，形如鹿头。宋监使孙颀晓《形家》言，以凑山太高，修浮图七级于上以配之，日久圮坏。明嘉靖中，巡抚顾璘按州，命知州李璁增修，累至四级而止。州民郭宪朝捐金成之，名曰“德星塔。”

高阜山　：在州治后。其上旧有“仰高亭。”

龙渡山　：在州治南三十里。苍翠郁葱，盖州之望山也。

白竹山　：在州治西南二十里。

芙蓉山　在州治西南。有奇石如林。宋进士黄照邻子植读书处。

晋岭山　：在州治西八十里，与蓝山界。有晋宁。

王墓

坛山　：在州治西北九十里，临坛乡之墟；八面相似，浑如一坛。

鬼山　：在州治南五十里。深箐密林，人迹罕到，往往有鬼物出没其中，故名。

白羊山　在州治北三十里。山形肖羊，故名。南城岭　在州治南，知州林垠建塔其上。七曲岭　在芙蓉山下，西有七曲祠。

五星岭　：在州治南三十里。以五星相聚，因而名之。

黄牛岭　：在州治南三十里。

丫髻岭　在州治北十里，两峰相峙，如丫髻然。分神岭　在州治东北四十里，三峰秀起，悬崖如虎豹。水旱祷之立应。

狮子岭　在治北

白旗岭　在治南

西利岭　在治北

博石岭　在治东

流渡岭　：去治西北七十里。中一峰最尖秀，傍拥数峰，如列指然。

平都仙岭　：在州治东北四十里。

流渡峰　：在州治西北七十里。

水源冈　：在州治西北三十里。怪石嵯峨，水声滃然。

职方岩　，去芙蓉山麓一里，形如偃月，近石林书院。因宋进士黄照邻官职方郎，故名。

神明岩　在大富乡。相传元时有女嫁经此，与其侍女入岩中不出，人以为仙去。今岩内尚有石柱、石床、石伞等物。

天窗岩　在州治北香风铺后。岩高三十丈，内高五丈，水从岩门入，通常宁。金龙岩，相传内有佛殿阁。

“拙翁岩　” ，在鹿头山脊。宋监使孙颀常游此。石上旧刻诗，现存。

神女岩　在治北松茂里小塘后。详见《十二景》。岩柱空悬。

灵池岩　在治东二十里，俗名婆婆岩。详见《十二景》内。

狮子岩　在治西南二十里白竹岭下。形如狮子，故名。深九丈，通九疑。

蕉源岩　在治南三十里。高敞如佛，殿龛丈室，巧逾人工。傍一石，顶背如僧状，题曰“面壁石。” 郡生骆大麟、萧如梅有诗。

栖真洞　在“德星塔后” ，旧有亭，今废。

屯湖水　出龙渡山，北流入郴界，为招旅江，民田多资灌溉。

舂水　在州治北三十里。一名衡塘水，又名“锺水。” 源出宁远县界舂溪开元廊下，北流百馀里，合蓝山岿水，循州境之西下十八滩，至焦源河入于湘。

湟水　去州治七十里。汉武帝遣路博德将兵出桂阳，下湟水以伐南粤，即此。

流渡水　，出大富乡流渡岭。

潮水　：在州治西南八十里马山西。旱年，一日三潮。

“十八滩　” ，水石相激，几二十里，舟至此，人皆山行，险恶不让吕梁。知州吴渊，凿山开道，才容一线，

“欧公滩　” 水声激烈，《舟齿》石而出。

《观音滩　　　》。《大滩　　　》《梅滩》。

《黄牛滩　》由黄田至此，大约十八滩。

“獐尾滩　” 至此已达常宁界。

“点灯滩　” 两岸狭促，巨石嵯岈竖其中，遇水势涨溢，石隐不见，多致破舟。

都管滩　石势争出，横截其流者半傍众石，环卫如都管然。

狮子口滩　：牙吻屈曲，迎吼江涛，水直溅人眉颡。其形如狮子张口，故名。

老虎口滩　傍一巨石从左岸垂下，蹲踞如虎伏，势若吞舟。齿其右而出，险并大滩

龙潭　在治北，宽十馀丈，绕城西南入屯湖。石甑潭　在治北九十里，两水合流，汇而为潭，周匝皆石崖，拓二亩馀，清莹异常。

乌泥潭　：在州治北十里。方圆百馀丈，深窅不可测。相传有龙潜其下。

宝泉　在州治南关内

锦泉　在州治内。水极澄清，合宝泉诸水南流。明万历丙子，知州蒋学成改绕州治学前，由东门出。后阏塞。知州罗大奎复濬之，今仍湮。务泉　在州治北。以泉出旧务司前，故名。“涌泉　” ，在州治北，一名“龙泉。”

德泉　，出鹿头山。宋孙颀《赞》曰：“青石环耸，灵泉傍漱。”

源泉　在州治南关外

“蔡泉　” 在州治西南。相传蔡伦造纸处。

龙渡泉　在州治南三十里。泉从龙渡山麓瀑出，窍分两派，桂、郴各擅其一，以灌民田。明时封为“龙渡灵泉之神。” 仲秋有司致祭。水旱祷之辄应。宋知军陈傅良有《谢龙渡侯明应文》。

蒙泉　在州治西。宋庆历间，知军高基建亭其上。今废。

“圣泉　” 出《坛山》。

丰湖泉　在州治北

蓝湖泉　在州治左

龙塘　在州治北

《裔家井　》，“井” 之义，始蒙而终颐，其施也博，然多竭而淤者。惟裔家井清冽而旨以裔名，从其祖也。厥祖以先朝从龙爵兹土创濬焉，予因有感矣。源浅者不可应博，绠短者不可汲深，绳传未艾有如此。并州守张之楙记。

嘉禾县

石门山　在县北三十里，旧属桂阳州。有岩穴生成如门，岿水贯其中，俗呼为仙人桥。明同知张恂名曰“禹迹龙门。”

晋平山　在县西二十里。旧属临武，与新田、宁远联界。每云雾覆顶必雨，云开必晴，邑人以占“晴雨。”

石燕山　在县北十里，旧属桂阳州。山巅有石壁，夏秋间雨过石坠，大类燕形，雌雄相比，医家以入《本草》。

南岭　原属临武

水源洞　在县南一里。水从山洞中涌出，自小西门入城，环绕县署。知县蒋起蛟以水自南来，适当丙位，名曰《丙穴瀑练》。

岿水　在县南三里。由蓝山北流经县界。明崇祯时，同知张恂题曰《舜源浩荫》。

桐梁水　，初属桂阳州，源出晋岩泉，深阔十丈，飞流悬注。

公井　在县署西南角。水味甘冽，遇旱不涸。居民咸取汲焉，故名“公井。”

珠泉　在邑北门外，吐沫如珠。明崇祯时，同知张恂命曰“万斛珠泉。”

临武县

韩张山　在县治后，即官山也。唐张署以言事谪令临武，同时韩愈亦谪阳山，取道于临，同宿官山。宋人于山顶构韩张亭，为临武八景之一，曰《官山遗迹》。

东云山　在县东一里许。相传成武丁仙游憩此所乘白骡，至今遗迹犹在石上。宋人构成仙观于山腰，为临阳八景之一，曰“仙景春游。” 挂榜山　在县南里许。高二百馀丈，长亘五里。丹崖峻削，下临石溪，相传为邝秋蟾修仙之处。望之云气郁蒸，如有神物潜焉。为临阳八景之一，曰《挂榜晴岚》。

舜峰山　在县西三里许，高百馀丈，相传舜南巡驻此。山顶平衍，可二百亩，三面壁立，前开一径，以通上下。元末县无城守，乡民于此垒石以避寇。其巅有舜祠，为八景之一，曰舜峰晚眺。华阴山　在县西三十里，三峰高秀如华岳，联接西山，直通岭表，盘纡遮绝，莫穷其所。止西山　在县西二十里，即《水经》桐柏山也。西界蓝山，直接九疑之麓，山势崄绝，雄据百里，溪峒深窅，猺人畊猎其间。地近广西，山气严凝，春犹积雪。为八景之一，曰《西山霁雪》。

笔架山　在县东二十里。三峰并峙，峭拔云表。中一峰高出，左右二峰承之，宛如笔架，当武水东，为一邑之胜。

罗城山　在县南三十里。山势环拱如城，山腰有小洞，名“风门” ，下有龙池，乡人建庙其上。金城山　在县东四十里。昔人曾立垣以避寇。东山　在县北三十里，即八源山也。

金香山　，在县北四十里，南连桂岭，其高并之。五代时曾于此设铜冶。

五马山　在县南五里，接挂榜山，形如马鬣。桂岭　即香花岭，在县北三十里，北接金香，左连马岭，高八百馀丈。山势雄伟，盘绕县境，为官山之祖。

马侯岭　，在县东北四十里。山脉来自桂阳金仙岭，奔腾八九十里，有追风逐影之势，下有“伏波将军祠。”

梅坡岭　在县西一里许。旧有路亭。

东春岭　在县西十五里。诸山自东北来者，俱

“盘聚” 此山开嶂而下，连起数峰，以结县治。结茅岭　在县南三十里，为楚粤之界。

秀岩　在县南十五里。岩石天成，门奥俱备。中一室虚旷平坦，可坐数百人，四壁璀璨，备诸彩色。西北通一牖以受明，下有二穴，溪流入左穴，伏而不见。至岩前出流，伏于右穴。泠泠之音，乍远乍近。宋邑令王淮以米南宫所书“秀岩” 二大字，摹而镵诸石以名之，为八景之一，曰《秀岩风月》。

红石岩　近秀，岩中可容百人，石乳结聚，鸟兽花卉之品，色色皆备。中有水晶石，有似玉者，有圆如鸟卵者，有方如骰子者，若出天成。

云峰岩　在县北四十里金香铺后，即香花岩也。峰势雄峻，岩居其吭，出奇不及秀岩，而高朗过之，若有吞吐朝霞之意。

绣龙岩　在县北二十里，石峰屹屹，岩在峰半，一室皎然，可容数十人。上有石龙垂一首，可三五尺，昂视岩口，鳞甲奋起，击之铿然有声。后一奥室，深邃不可穷，有小径盘旋，石泉曲曲，不辨去来。

金粟岩　在县西北二十里龙冈坪下有石崭然，中虚敞可坐数百人，岩水下垂，宛如珠箔。黄门岩　在舜峰之麓，石壁峭拔，五色掩映，中多幽岩邃洞，有似层楼者，有似宝盖者，有若堂奥者，莫穷其状，石液悬流以饮行人，相传仙遗铁屦于峭壁之上，可望而不可接。

龙洞　在县北二十里。洞势深黑，以火烛之而入。中有潭石，龙长丈馀，鳞爪俱备，惟首入水中。洞口时有烟云结聚，盖龙气也。为八景之一，曰《龙洞烟云》。

圣水洞　在县西北十里。潭深不可测，若洪流涌出，须臾溪涧皆盈。三日后即有雨。过期不雨即为旱。乡人遇旱，祷之多应。

大潜龙洞　在马侯岭石崖下。潭深黑无底，有泥水从潭口涌出，一村溪涧田池皆泛溢作腥气，巳又吸入潭中，则沼涧立沍。人传有龙潜其中，遇旱祷之辄应。

风门洞　，在罗城山腰，洞口与龙池通，虚旷圆洁，时有清泠之风，飒飒从洞口出。

武水　，《水经注》：“武溪出临武西北桐柏山，以县临溪上，因曰临武。从水头山东流，绕县治前，东北出境入番禺。其后一溪自西南来会于武，水色清而蓝，虽洪流泛溢，水横亘不浊，为八景之一，曰武水拖蓝。”

《华阴水　》源出华阴山，下分三派，一东北流与武水合；一西流出蓝山，合舜水入于湘；一南流出连州，合湟水入于海。

贝水　，源出西山，东南流，与华阴水合。东至秀岩，伏流出岩前，东南流，至文化铺，过鱼陂田，与武水合。

高安水　，源出县西山，至三牛寨合二水，至下车，转高安庙南流，过种善桥，又东流会贝水，过广福桥，与武水合。

秀溪水　，源出西山张公岭，东流过太平桥，出通仙桥，与武水合。

《麤石江》水　，源出东山，东流至斜江，又东南流至蒲萄湾，与武水合。

滑石溪水　，源出西山，东流过五马山，东北流至升仙桥下，与武水合。

骡溪水　，源出西山，至挂榜山下分流，南通济川桥，又东北出迎仙桥下，与武水合。世传成武丁饮骡于此。

赤水　，源出大龙山，分三派：一曰“龙冈水，一曰龙岩水，一曰犀塘水” ，至赤水江合流，东南十五里至葡萄湾，与武水合。

塘渣水　，源出东山，南流五里至金香山，伏三里许，东南出，流至蜡水南，与武水合。

龙蟠溪水　，源出马侯岭，南流至化龙桥，与武水合。

赤土溪水　，源出金城山，东流过温汤池，西北至三都洞，会桂阳牛桥水，西南流过赤土司，至水东镇与武水合。

长江水　，源出东山，北流过桂阳州境，出水尾合桂水入于湘。

贾公井　在县后。明初，邑令贾元凯秩满当去，民德之，留家于临，常开此井。至今邑民比之“召棠。”

鹤井　在县白鹤殿左

骡蹄井　在县东。相传成武丁乘骡过此，泉从骡蹄涌出。

温汤池　，在县东五十里，有石山连峙，池在山

半，水如沸汤，清冽无泥气，石栏内幽草奇卉，绣错可观，虽隆冬不萎。池前一石如屏，座高三尺许，池下有田数亩，四时皆可种。山巅一池，乃其源也。其热尤甚，旁石皆热。《寰宇记》云：“临武有焦石，置物于上立焦。” 殆谓此欤？

龙池　在罗城

马蹄泉　：在舜峰山下。相传舜南巡日，马迹所至，泉随涌出，水味清冽异常。

蓝山县

九疑山　在县西五十里茅龙山后。九峰相映，曰“未明” 、石城、石楼、娥皇、舜源、女英、箫韶、桂林、杞林，界于宁远、蓝山两邑之间。

百叠山　，在县东十五里。广袤数百里。上有皇英祠，旱潦祈祷如响。

夔山　，在县西二里。上有“夔庙。”

锦屏山　在县西。昔人依之为寨，一曰“官寨。” 丫髻山　在锦屏山后，三丫并峙，如挽髻然。凤冠山　对县午位，如凤翔之势。

茅龙山　在县西十里。世传二妃访舜至此，遥望九疑，陡绝难跨，束草为龙，驾而过之，因名。天柱山　在县北五十里。山翠霭，望之如玉柱擎天。

黄蘗山　在县西九十里。楚粤之界，山出黄蘗。天马山　，在县南十里。气势腾跃，如天马行空。金榜山　，在县东七里。

唐源山　，在舜岩西，山出异木。《事林广记》误为“檀山。”

石榴花峰　在县南，上有五峰参错，形若花蕊结聚。

童峰　在县东，锐直插天，学宫取为文笔。东楼峰　，在县南五十里。岿水出其下。

滩上三峰　在百叠山之尾，舜水潆回，其下为县治水口。

蓝岭　在县北四十里。山势广袤，跨桂林、宁远、蓝山四县之界，望之苍翠轩然，实为邑之华，盖邑以此得名。

羊车岭　在县西南。世传有仙过九疑，谒舜陵，以羊驾车而行。

舜岩　在县西舜乡。石窟嵌巉，洞门偪仄而入，内有旗帐石榻及仙人下棋处。岩内一水澎湃而出，即舜水之源。溯流而入，径达九疑石。上刻有“水见洞” 三字。

禹公岩　，在蓝岭下。石室空阔，环居者皆邓氏，相传为“邓禹岩。”

古院岩　在南平乡。洞门深入，中有一石，俨如仙女，俗称“婆娑岩。”

西峰岩　在南平乡，中有石和尚一躯，高可一丈。岩外绝顶结石莲三朵，大可合抱。

观音岩　原名“仙姑岩” ，在南平乡。内有石如观音像。

石甑岩　在五马山下。其口如甑，清流涌出，灌田千顷。

“锦鸡石　” 临舜水上。

石马　在花果园，世传锦鸡鸣则石马应，为休征之兆。

梳妆石　在石榴花峰腰。高可一丈，中有镜形。相传二妃访舜梳妆处。每旱，邑人祷雨可期。又名“雨婆叠。”

岩口　在百叠岭下。清溪流泻，灌田五百馀亩。舜水　发源舜岩，灌于白田，经于县治，合岿蒙、英溪诸水汇于三峰，下为小十八滩，历桂阳、常宁界，合于潇湘。

岿水　，在县南三里。源出九疑杞林，东流至古城，东北经桂阳，合春水入于湘。

东楼水　在县西南五里。出东楼峰下，与岿水合。以上二水，饶有灌溉之利。

英溪水　，在县东十里。出华阴山，流至童峰下，与舜水合。

龙溪水　，在县北五里。出金龙山下，至三峰合舜水。

一凤水　，去城四十里，至江口，与舜水合。《廖汉水　》，在县西北十五里，至百叠山与舜水合。

一涵水　，去城四十里，至滩合“舜水。”

蒙溪水　，发源丫髻山下，经夔山与舜水合。华津荆水　，在县东三十里，至金榜山合舜水。蓝溪水　，出蓝岭下，至新村与舜水合。

龙潭　：在石榴花峰下。有龙蠖伏其中，每旱祷之有应。

龙泉　在南平乡石穴中，以石投之，水溢而出，移时乃巳。每日数取之，无不应者。